Jacques Offenbach

Jacques Offenbach, egentlig Jacob Eberst, (født 20. juni 1819 i Köln, død 5. oktober 1880 i Paris) var en tyskfødt fransk komponist. Han bodde som komponist i Paris, og fikk etter hvert suksess som komponist av operetter, blant annet Orfeus i underverdenen. Offenbachs hovedverk er operaen Hoffmanns eventyr, som han ikke rakk å gjøre ferdig før sin død.


== Liv og virke ==


=== Bakgrunn ===
Jacques Offenbach var annen sønn av ti barn av en kantor i Kölns synagoge, Isaac Juda Offenbach født Eberst (1779–1850) og hans hustru Marianne, født Rindskopf (c. 1783–1840).
Han spilte tidlig cello i familietrioen, som opptrådte på caféer. I 1833 tok faren ham til Paris, der han begynte på studier på Musikkonservatoriet som pågikk frem til 1837.


=== Karriere ===
Da fikk han ansettelse som cellist ved Opéra-Comique, og etter noen år som fri musiker ble han kapellmester ved Théàtre Français 1849-1855. 
Han startet i 1855 et eget teater, Bouffes-Parisiens, som han ledet frem til 1866. Deretter virket han hovedsakelig som komponist. Etter å ha skrevet et antall enaktere, kom gjennombruddet med Orfeus i underverdenen (1858). Han var dermed etablert som Paris' kvikkeste musiker og hans premierer var store begivenheter, spesielt ettersom han behandlet sin samtid i satirens form.Orfeus i underverdenen ble innledningen til en serie store «offenbachiader», blant dem Den skjønne Helene (1864) og Ridder Blåskjegg (1866), i som i grunnen var de første operetter i ordets moderne betydning. Kuplett, korrefreng og dans er viktige innslag. Parodi og satire spiller også en stor rolle. 
Offenbach samarbeidet med blant annet tekstforfatterne Henri Meilhac og Ludovic Halévy, som skrev tekster også til operetter som Storheruiginnen av Gérolstein (1867) og Frihetsbrødrene (1869). 
Sammenlagt skrev Offenbach mer enn hundre verk for scenen. I sine siste år arbeidet han på en opera hvis libretto bygger på fortellinger av E.T.A. Hoffmann. Den forelå ved hans død i en heller uordnet skikk. Fullbyrdet og arrangert på forskjellige vis av andre holder seg ved liv på all verdens operascener: Contes d'Hoffmann (egentlig Hoffmanns fortellinger, gjennom feiloversettelse via dansk i Norge kalt Hoffmanns eventyr). 
Han ble begravet på Cimetière de Montmartre.


== Operetter (utvalg) ==
1858: Orfevs i underverdenen
1864: Den skjønne Helene
1866: Pariserliv
1866: Ridder Blåskjegg
1867: Storhertuginnen av Gérolstein
1869: Frihetsbrødrene
1880: Operaen Hoffmanns eventyr


== Referanser ==


== Litteratur ==
(de) Josef Heinzelmann: «Offenbach, Jacques.» I Neue Deutsche Biographie (NDB). Bind 19, Duncker & Humblot, Berlin 1999, ISBN 3-428-00200-8, s. 480–482 (digitalisering).
Jean-Claude Yon: Jacques Offenbach. Gallimard, Paris 2000, ISBN 2-07-074775-1
Thomas Schipperges, Christoph Dohr, Kerstin Rüllke: Bibliotheca Offenbachiana. Jacques Offenbach (1819–1880) – eine systematisch-chronologische Bibliographie. Dohr, Köln 1998, ISBN 3-925366-48-2.


== Eksterne lenker ==
(en) Jacques Offenbach – kategori av bilder, video eller lyd på Commons 
(en) Jacques Offenbach på Internet Movie Database 
(no) Jacques Offenbach hos Sceneweb 
(sv) Jacques Offenbach i Svensk Filmdatabas 
(fr) Jacques Offenbach på Allociné 
(en) Jacques Offenbach på AllMovie 
(en) Jacques Offenbach hos The Movie Database 
(en) Jacques Offenbach hos Internet Broadway Database 
(en) Jacques Offenbach hos Internet Broadway Database 
(en) Jacques Offenbach på Apple Music 
(en) Jacques Offenbach på Discogs 
(en) Jacques Offenbach på MusicBrainz 
(en) Jacques Offenbach på Spotify 
(en) Jacques Offenbach på Last.fm 
(en) Jacques Offenbach på AllMusic 
(en) Fritt tilgjengelige noter av Jacques Offenbach i International Music Score Library Project